बांग्लादेस के भूगोल
बांग्लादेस के भूगोल समथर जलोढ़ मैदानी जमीन, एह मैदान में बहे वाली नद्दी सभ, उष्णकटिबंधी मानसूनी जलवायु आ खूब घन आबादी के बसाव वाला प्रमुख लच्छन लिहले बा। ई इलाका के थलरूपी बिभाजन में बांग्लादेस मैदान कहल जाला जे अउरी बड़हन बंगाल मैदान भा निचला गंगा मैदान के हिस्सा हवे। गंगा आ ब्रह्मपुत्र प्रमुख नदी बाड़ी आ इनहन के सहायिका नदी आ शाखा नदी सभ से ई इलाका बिच्छेदित बाटे। पहाड़ी भा ऊँच जमीन के नाँव पर चटगाँव के पहाड़ी हिस्सा भर बाटे।
बांग्लादेस के कुल रकबा 147,610 वर्ग किलोमीटर (1.5889×1012 वर्ग फु) बा आ ई देस उत्तर-दखिन में 820 किलोमीटर (510 मील) के आ पुरुब-पछिम में 600 किलोमीटर (370 मील) के बिस्तार लिहले बाटे। देस के सीमा तीन ओर से भारत से बने ला आ दूर दक्खिन-पुरुब में कुछ सीमा बर्मा देस के साथै बा, बाकी दक्खिनी सीमा समुंदरी सीमा हवे जे बंगाल के खाड़ी के सहारे बा।
bho_Deva bho_Deva bho_Deva